	FOIRM 14

	Iarratas chun teideal sealbhach (maoin nár ceannaíodh faoi na hAchtanna Talamh-Cheannaigh agus i gcás go dtaiscfear é in éineacht le haistriú ar luach nó le diúscairt eile ar luach) a chomhshó (Riail 37(1) agus (2)) nó chun teideal srianta a chomhshó (Riail 39)

	CLÁRLANN NA TALÚN

	Contae                          Fóilió

	Mionnaímse, A.B., as              , agus deirim—

	1. Tuairiscítear an mhaoin lena mbaineann an mhionnscríbhinn seo i bhfóilió             den chlár do Chontae            .

	2. (a). (más faoi Riail 37(1) a dhéantar an t-iarratas)

	Aistríodh an mhaoin sin chugam le haistriú, dar dáta an         lá de               , ar chomaoin luachmhar (nó, le diúscairt eile ar luach).

	2. (b). (más faoi Riail 37(2) a dhéantar an t-iarratas)

	Tá an mhaoin cláraithe ó (ní foláir di a bheith cláraithe le 15 bliain) agus aistríodh an mhaoin sin chugam le haistriú, dar dáta an         lá de               , ar chomaoin luachmhar (nó, le diúscairt eile ar luach).

	2. (c). (más faoi Riail 39) a dhéantar an t-iarratas)

	(leag amach fianaise ar theideal an úinéara chláraithe chun an eastáit nó chun an leasa a eisctear sa chlár ó éifeacht an chláraithe nó cibé fianaise eile ar a mbeidh seasamh an iarratasóra mar chruthúnas gur múchadh an t-eastát nó an leas a eisctear amhlaidh nó gur scoir sé ar dhóigh eile de dhifear a dhéanamh don mhaoin e.g. tá dáta ar an doiciméad arbh é an fréamh theidil é, agus cáilíonn sé mar fhréamh bhailí anois faoi Riail 19(1)).

	3. De réir mar is eol dom, níl aon mhorgáiste, muirear, léas, lian, comhaontú, cúnant sriantach, eire ná iontaobhas ann a dhéanann difear don mhaoin a shonraítear i mír 1 agus is ábhar do m’iarratas (nó d’iarratas                    ), ná d’aon chuid di, nár nochtadh sna himeachtaí sa Chlárlann i leith an iarratais, agus níl aon duine i seilbh, ná ag áitiú, aon chuid den mhaoin i gcodarsna le m’eastátsa (nó, lena eastátsan nó lena heastátsan) inti.

	4. Ní heol dom aon cheist a dhéanann difear do mo theideal chun na maoine (nó, do theideal                chun na maoine) ná chun cuid ar bith di, ná aon ní a dhéanann ná a dhéanfadh difear don teideal sin ná a thugann ná a thabharfadh i gceist é i slí ar bith.

	5. Na conarthaí, na hachomaireachtaí, na tuairimí dlíthiúla, na foréilimh, na freagraí, na gníomhais, na huachtanna agus na doiciméid eile dá samhail dá dtagraítear sa Sceideal a ghabhann leis seo agus a taisceadh in éineacht leis an iarratas seo, is iad sin na doiciméid uile atá i mo sheilbh nó faoi m’urláimh (nó, i seilbh               nó faoina urláimh nó faoina hurláimh) agus a bhaineann leis an maoin sin (más faoi Riail 37(2) a dhéantar an t-iarratas, ní gá na doiciméid seo a thaisceadh).

	6. De réir mar is eol dom, níl leas sna himeachtaí i leith an iarratais sin ag aon duine atá faoi bhun 18 mbliana d’aois, nó atá mímheabhrach, (ach amháin — tabhair ainm agus seoladh aon duine leasmhair atá ina mhionaoiseach nó ina mionaoiseach (féach Nóta (3)) nó atá mímheabhrach agus ainm agus seoladh a chaomhnóra nó a caomhnóra, nó a chúramaí nó a cúramaí, nó a iontaobhaithe nó a hiontaobhaithe faoi Alt 57 den Acht Comharbais, 1965, más ann) ná níl aon imeachtaí ar feitheamh in aon chúirt i leith na maoine sin (ach amháin — tabhair sonraí aon chaingne nó agra atá ar feitheamh).

	7. Iarraim go ndéanfaí teideal iomlán (nó, teideal léasach bailí) den teideal sealbhach (nó, den teideal srianta) atá i gclár na maoine (agus go ndéanfaí na heirí seo a leanas a iontráil sa chlár sin mar ualaí). (Sonraigh na hualaí a bunaíodh roimh an gcéadchlárú agus a n-admhaíonn an t-iarratasóir iad a bheith ar marthain).

		Síniú an teisteora.
	Arna mhionnú an       lá seo de               20       , i                    i gContae              os mo chomhairse, Coimisinéir Mionnaí (nó duine cáilithe eile), agus tá aithne agam ar an teisteoir

	Deimhnímse, X.Y., leis seo, go bhfuil aithne agam ar an teisteoir.
	(nó, tá aithne agam ar X.Y., a dheimhníonn go bhfuil aithne aige/aici ar an teisteoir).

	Síniú
	Síniú




	An Sceideal

	(gníomhais agus doiciméid a dhéanann difear don mhaoin)

	Nóta (1) — Tá deimhnisc iomchuí Fhoirm 16 san fhoirm seo.

	Nóta (2) — Más faoi Riail 37(1) atá iarratas á dhéanamh, scrios mír 2(b) agus 2(c). Más faoi Riail 37(2) atá iarratas á dhéanamh, scrios mír 2(a) agus 2(c). Más faoi Riail 39 atá iarratas á dhéanamh, scrios mír 2(a) agus 2(b).

	Nóta (3) — Tabhair do d’aire go gcruthaítear iontaobhas talún de bhua Chuid 4 den Acht um Athchóiriú an Dlí Talún agus Tíolactha, 2009 i gcás go ndílsítear leas do mhionaoiseach. Ní gá go bhfuil cumas i gcaomhnóirí mionaoisigh gníomhú mar iontaobhaithe thar a cheann nó thar a ceann — féach Alt 19 d’Acht 2009.

	Nóta (4) — Má dhéantar an t-iarratas thar ceann comhlacht corpraithe, féadfaidh an Rúnaí nó an Gníomhaire Dlí é a dhéanamh, nó féadfaidh duine cuí-údaraithe ag an gcomhlacht sin é a dhéanamh má dheimhneasctar gur duine cuí-údaraithe an duine sin agus go bhfuil an fhoinse eolais is gá aige nó aici.

	Nóta (5) — Má tá níos mó ná iarratasóir amháin ann, is cóir an fhoirm a leasú dá réir sin.



